Ваяводства

Ваяво́дства (, , , ; ;  (војводина), «vojvodstvo» (војводство) ці «vojvodovina» (војводовина); ; ) — назва адміністрацыйна-тэрытарыяльных адзінак. Ваяводствы існавалі з часоў сярэднявечча ў гісторыі Польшчы, Румыніі, Венгрыі, Беларусі, Літвы, Украіны, Латвіі, Расіі і Сербіі.

 Адміністрацыйная тэрытарыяльная адзінка ў Вялікім Княстве Літоўскім і Польшчы ў XV—XVIII стст., якую ўзначальваў ваявода. На беларускіх і ўкраінскіх землях у складзе Рэчы Паспалітай існавалі Бэлзскае, Берасцейскае, Брацлаўскае, Валынскае, Віленскае, Віцебскае, Інфлянцкае, Кіеўскае, Менскае, Мсціслаўскае, Новагародскае, Падляшскае, Падольскае, Полацкае, Чарнігаўскае, Троцкае, Смаленскае і Рускае і іншыя ваяводствы.
 Адміністрацыйная адзінка ў Вялікім Княстве Маскоўскім.
 Адміністрацыйна-тэрытарыяльная адзінка на рускіх землях. Самая вялікая адміністрацыйна-тэрытарыяльная адзінка тых часоў была зямля (Кіеўская, Валынская, Полацкая і г.д.), на чале якой стаяў удзельны князь. Зямля ў сваю чаргу падзялялася на ваяводствы, на чале кожнага з якіх стаяў ваявода, які падпарадкоўваўся непасрэдна князю.
 Адміністрацыйна-тэрытарыяльная адзінка ў Польшчы ў 1921—1939 гг. Беларускія і ўкраінскія землі ў Польшчы ўваходзілі ў склад наступных ваяводстваў: Валынскага, Люблінскага, Львоўскага, Палескага, Станіслаўскага, Тарнапольскага, Беластоцкага, Віленскага, Навагрудскага і інш.
 У сучаснай Польшчы 16 такіх адміністрацыйна-тэрытарыяльных адзінак ().

 Літаратура 
 Малий словник історії України / ред. В. Смолій. — К.: Либідь, 1997. 

 Спасылкі 
 Arkadiusz Belczyk. Tłumaczenie polskich nazw geograficznych na język angielski  
 New Provinces of Poland (1998)  
 Map of Poland  
 English names of Polish provinces 

Катэгорыя:Адміністрацыйныя адзінкі
Катэгорыя:Адміністрацыйны падзел Польшчы